WG Bible Project
So 'n paar jaar gelede het Dennis Pretorius, ‘n lid van Wes-Gautengtak van die Genealogiese Genootskap van Suid-Afrika verwys na genealogiese inligting wat versteek is in Familiebybels en wat dalk opgesluit mag wees in museums en private versamelings. Dit het Neels Coertse lid van die Wes- Gautengtak aangespoor om te begin met die neem van foto's van Familiebybels waardeur uiteindelik 500 foto’s uit 76 Bybels versamel is.
Genealoë soek mos maar altyd die smaaklie stukkie geskiedenis en miskien die spreekwoordike geraamtes ook? Nie altyd lelike goeters nie, maar stories wat jou regop laat sit. So het hulle op 'n geslagsregister afgekom wat vanaf Adam tot en met Moeder Maria se tyd dateer. U kan dit in BONHAM, G.A. se Familiebybel [JPL Q 220.52] [BOEK I bladsy 7] lees. Daar is 36 pragtige foto’s.
Toe een spesifieke Bybel uit die plastieksakke gehaal was, het daar ‘n ander plastieksak saam uitgeval. Giel was byderhand en het dit oopgemaak. Hy het sommer so ‘n tree of wat teruggestaan en vra: “En nou Neels, wat doen ons nou?” Ek sê vir hom: “Ons hou aan foto’s neem." Daar is voortgegaan met die fotografering. In die tweede sakkie was daar 'n haarvlegsel van Chatarina Maria Elizabeth BADENHORST wat op haar sterfdag afgesny was. Dit kan besigtig word op die foto. [PRINSLOO, J.P. & BOSHOFF W.H. [MA6489]] [BOEK IV bladsy 384].
Met die finale ooreenkoms tussen die Wes-Gautengtak en Museum Afrika het die direktrise toestemming verleen dat die foto's publiseer mag word. Die plan is dat hierdie foto’s later op die e-GGSA se, "Famliy Bibles Inscription Pages Project", publiseer sal word om dit vir 'n baie wyer publiek toeganklik te maak.